
Je li dozvoljeno da žena koja je džunup podoji dijete? Jednom, nisam se stigla okupati poslije spolnog odnosa (strahovala sam od prehlade) i podojila sam dijete, a sad me to što sam učinila proganja? Jesam li pogriješila?


* 
* 
* 
* 
* 
* 
* 

 
Dojenje djeteta poslije spolonog odnosa, a prije kupanja

Dozvoljeno je da žena doji dijete a nije se okupala poslije spolnog odnosa. Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")*** smatra da u tome nema smetnje. Dozvoljeno je da džunup čini ***[zikr](https://pitajucene.com/search/zikr/questions/ "Pretraži pitanja o zikru")***, čak i da, prema mišljenju nekih učenjaka, u tom stanju uči ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***. Dakle, dozvoljeno je odgoditi kupanje poslije spolnog odnosa, a poželjno je uzeti ***[abdest](https://pitajucene.com/search/Abdest/questions/ "Pretraži pitanja o abdestu")*** radi spavanja u tom stanju. Musliman se ne treba obavezivati ničim čime ga šerijat nije obavezao, odnosno ne treba sebi zabranjivati ono što šerijat nije zabranio. Valja nam znati da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, upozorio svoje sljedbenike: “Nastradat će oni koji cjepidlače” (Muslim). A Allah najbolje zna.


Na pitanje odgovorio: prof. ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***  

Preuzeto sa stranice <http://www.n-um.com>


